CELEX: 52017PC0602
Language: el
Date: 2017-10-18
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρόκειται να ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών των Ηνωμένων Εθνών αριθ. 12, 14, 16, 17, 43, 44, 46, 48, 49, 110, 121, 129 και 134, των παγκόσμιων τεχνικών κανονισμών των Ηνωμένων Εθνών αριθ. 6 και 15, του εσωτερικού κανονισμού του φόρουμ WP.29 και των γενικών κατευθυντήριων γραμμών των Ηνωμένων Εθνών για τις κανονιστικές διαδικασίες και τις μεταβατικές διατάξεις σε κανονισμούς των Ηνωμένων Εθνών, και όσον αφορά τις προτάσεις τριών νέων κανονισμών των Ηνωμένων Εθνών, έναν νέο παγκόσμιο τεχνικό κανονισμό των Ηνωμένων Εθνών καθώς και πρόταση για νέο αμοιβαίο ψήφισμα

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.10.2017
            COM(2017) 602 final
            2017/0262(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρόκειται να ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών των Ηνωμένων Εθνών αριθ. 12, 14, 16, 17, 43, 44, 46, 48, 49, 110, 121, 129 και 134, των παγκόσμιων τεχνικών κανονισμών των Ηνωμένων Εθνών αριθ. 6 και 15, του εσωτερικού κανονισμού του φόρουμ WP.29 και των γενικών κατευθυντήριων γραμμών των Ηνωμένων Εθνών για τις κανονιστικές διαδικασίες και τις μεταβατικές διατάξεις σε κανονισμούς των Ηνωμένων Εθνών, και όσον αφορά τις προτάσεις τριών νέων κανονισμών των Ηνωμένων Εθνών, έναν νέο παγκόσμιο τεχνικό κανονισμό των Ηνωμένων Εθνών καθώς και πρόταση για νέο αμοιβαίο ψήφισμα
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Σε διεθνές επίπεδο, η Οικονομική Επιτροπή των Ηνωμένων Εθνών για την Ευρώπη (ΟΕΕ/ΗΕ) καταρτίζει εναρμονισμένες απαιτήσεις με σκοπό, αφενός, να εξαλειφθούν τα τεχνικά εμπόδια στο εμπόριο μηχανοκίνητων οχημάτων μεταξύ των συμβαλλόμενων μερών της αναθεωρημένης συμφωνίας του 1958 και, αφετέρου, να εξασφαλιστεί ότι τα οχήματα αυτά παρέχουν υψηλό επίπεδο ασφάλειας και περιβαλλοντικής προστασίας.
            
            
               Σύμφωνα με την απόφαση 97/836/ΕΚ του Συμβουλίου, της 27ης Νοεμβρίου 1997, η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη («ΟΕΕ/ΗΕ») σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») και, σύμφωνα με την απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα («παράλληλη συμφωνία»), η Ένωση προσχώρησε στην παράλληλη συμφωνία.
            
            
               Οι συνεδριάσεις του Παγκόσμιου Φόρουμ για την Εναρμόνιση των Κανονισμών σχετικά με τα Οχήματα (WP.29 της ΟΕΕ/ΗΕ) πραγματοποιούνται τρεις φορές ετησίως: τον Μάρτιο, τον Ιούνιο και τον Νοέμβριο κάθε ημερολογιακού έτους. Σε κάθε συνεδρίαση εγκρίνονται νέοι κανονισμοί του ΟΗΕ, νέοι παγκόσμιοι τεχνικοί κανονισμοί του ΟΗΕ και/ή τροποποιήσεις στους υπάρχοντες κανονισμούς του ΟΗΕ ή στους παγκόσμιους τεχνικούς κανονισμούς του ΟΗΕ, ώστε να λαμβάνεται υπόψη η τεχνική πρόοδος. Πριν από κάθε συνεδρίαση του WP.29, οι τροποποιήσεις αυτές εγκρίνονται από μία από τις έξι ομάδες εργασίας (GR) που δραστηριοποιούνται στο πλαίσιο του WP.29.
            
            
               Ακολούθως, στη συνεδρίαση του WP.29 πραγματοποιείται η τελική ψηφοφορία για την έγκριση των τροποποιήσεων, των προσθηκών και των διορθωτικών, με την προϋπόθεση ότι υπάρχει απαρτία και ειδική πλειοψηφία μεταξύ των συμβαλλόμενων μερών. Η ΕΕ είναι συμβαλλόμενο μέρος σε δύο συμφωνίες (στις συμφωνίες του 1958 και του 1998) στο πλαίσιο του WP.29. Κάθε φορά καταρτίζεται απόφαση του Συμβουλίου, επονομαζόμενη «μεγάλη απόφαση», που περιέχει τον κατάλογο των κανονισμών, των τροποποιήσεων, των προσθηκών και των διορθωτικών, και εξουσιοδοτεί την Επιτροπή να ψηφίσει εξ ονόματος της Ένωσης σε κάθε συνεδρίαση του WP.29.
            
            
               Στην παρούσα απόφαση του Συμβουλίου καθορίζεται η θέση την οποία θα τηρήσει η Ένωση κατά την ψήφιση των τροποποιήσεων, των προσθηκών και των διορθωτικών που θα υποβληθούν προς ψήφιση στη συνεδρίαση του WP.29 που θα πραγματοποιηθεί από τις 13 έως τις 17 Νοεμβρίου 2017.
            
            
               •Συνοχή με ισχύουσες διατάξεις στον τομέα πολιτικής
            
            
               Η παρούσα πρόταση συμπληρώνει και συνάδει πλήρως με την ενωσιακή πολιτική για την εσωτερική αγορά όσον αφορά την αυτοκινητοβιομηχανία.
            
            
               Το σύστημα του WP.29 ενισχύει τη διεθνή εναρμόνιση των προτύπων για τα οχήματα. Η συμφωνία του 1958 συμβάλλει καθοριστικά στην επίτευξη αυτού του στόχου, δεδομένου ότι οι ενωσιακοί κατασκευαστές μπορούν να εφαρμόζουν κοινή δέσμη κανονισμών έγκρισης τύπου, γνωρίζοντας ότι το προϊόν τους θα αναγνωρίζεται από τα συμβαλλόμενα μέρη ως συμμορφούμενο με την εθνική τους νομοθεσία. Για παράδειγμα, το σύστημα αυτό έδωσε τη δυνατότητα να καταργηθούν από τον κανονισμό (ΕΚ) αριθ. 661/2009 για τη γενική ασφάλεια των μηχανοκίνητων οχημάτων περισσότερες από 50 οδηγίες της ΕΕ και να αντικατασταθούν από τους αντίστοιχους κανονισμούς που εκπονήθηκαν στο πλαίσιο της συμφωνίας του 1958.
            
            
               Παρόμοια προσέγγιση ακολουθήθηκε ως προς την οδηγία 2007/46/ΕΚ η οποία αντικατέστησε τα συστήματα έγκρισης των κρατών μελών με ενωσιακή διαδικασία έγκρισης, θεσπίζοντας εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς του ΟΗΕ στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας, οι κανονισμοί του ΟΗΕ ενσωματώνονται όλο και περισσότερο στην ενωσιακή νομοθεσία στο πλαίσιο της έγκρισης τύπου της ΕΕ.
            
            
               •Συνοχή με άλλες πολιτικές της Ένωσης
            
            
               Το σύστημα του WP.29 συνδέεται με την πολιτική της Ένωσης για την ανταγωνιστικότητα, στην οποία η παρούσα πρωτοβουλία έχει θετικό αντίκτυπο. Η πρόταση συνάδει επίσης με τις πολιτικές της Ένωσης στους τομείς των μεταφορών και της ενέργειας, που λαμβάνονται δεόντως υπόψη κατά τη διαδικασία για την εκπόνηση και την έγκριση των κανονισμών του ΟΗΕ στο πλαίσιο της συμφωνίας του 1958.
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               Η νομική βάση της παρούσας πρότασης είναι το άρθρο 114, σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.
            
            
               •Επικουρικότητα
            
            
               Η υπερψήφιση διεθνών πράξεων, όπως είναι οι προτάσεις κανονισμών του ΟΗΕ, οι τροποποιήσεις κανονισμών του ΟΗΕ και τα σχέδια παγκόσμιων τεχνικών κανονισμών, καθώς και η ενσωμάτωσή τους στο ενωσιακό σύστημα έγκρισης τύπου μηχανοκίνητων οχημάτων μπορούν να γίνονται μόνο από την Ένωση. Αυτό όχι μόνο εμποδίζει τον κατακερματισμό της εσωτερικής αγοράς, αλλά και εξασφαλίζει ισότιμα πρότυπα υγείας και ασφάλειας σε ολόκληρη την Ένωση. Προσφέρει επίσης πλεονεκτήματα οικονομιών κλίμακας: τα προϊόντα μπορούν να παράγονται για ολόκληρη την ενωσιακή αγορά, ακόμη και για τη διεθνή αγορά, αντί να προσαρμόζονται ώστε να αποκτήσουν την εθνική έγκριση τύπου για κάθε κράτος μέλος χωριστά.
            
         
         
            
               Ως εκ τούτου, η παρούσα πρόταση είναι σύμφωνη με την αρχή της επικουρικότητας.
            
            
               •Αναλογικότητα
            
            
               
                  Η παρούσα απόφαση του Συμβουλίου επιτρέπει στην Επιτροπή να ψηφίσει εξ ονόματος της Ένωσης και είναι το αναλογικό μέσο, σύμφωνα με το άρθρο 5 παράγραφος 1 της απόφασης 97/836/ΕΚ του Συμβουλίου, για τον καθορισμό ενιαίας θέσης της ΕΕ στο πλαίσιο της ΟΕΕ/ΗΕ όσον αφορά την ψηφοφορία επί των εγγράφων εργασίας που προτείνονται στην ημερήσια διάταξη της συνεδρίασης του WP.29. Ως εκ τούτου, η παρούσα πρόταση τηρεί την αρχή της αναλογικότητας, κάθως δεν υπερβαίνει αυτό που είναι αναγκαίο για να εξασφαλιστεί η ορθή λειτουργία της εσωτερικής αγοράς, με την ταυτόχρονη παροχή υψηλού επιπέδου δημόσιας ασφάλειας και προστασίας.
               
            
            
               •Επιλογή του μέσου
            
            
               Το άρθρο 218 παράγραφος 9 της ΣΛΕΕ απαιτεί τη λήψη απόφασης του Συμβουλίου για τον καθορισμό των θέσεων που υιοθετούνται εξ ονόματος της Ένωσης σε όργανο το οποίο έχει συσταθεί με διεθνή συμφωνία.
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΤΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις/έλεγχοι καταλληλότητας της υφιστάμενης νομοθεσίας
            
            
               Άνευ αντικειμένου.
            
            
               •Διαβουλεύσεις με τα ενδιαφερόμενα μέρη
            
            
               Άνευ αντικειμένου.
            
            
               •Συγκέντρωση και χρήση εμπειρογνωμοσύνης
            
            
               Δεν είναι σημαντικό να ζητηθεί εξωτερική εμπειρογνωμοσύνη στην περίπτωση της παρούσας πρότασης. Ωστόσο, η πρόταση εξετάστηκε από την τεχνική επιτροπή για τα μηχανοκίνητα οχήματα.
            
            
               •Εκτίμηση επιπτώσεων
            
            
               Η παρούσα πρόταση δεν μπορεί να αποτελέσει αντικείμενο εκτίμησης επιπτώσεων, επειδή δεν είναι νομοθετικής φύσης και επειδή δεν υπάρχουν ή δεν είναι διαθέσιμες εναλλακτικές επιλογές πολιτικής.
            
            
               •Καταλληλότητα του κανονιστικού πλαισίου και απλούστευση
            
            
               Όσον αφορά τη διοικητική επιβάρυνση, η πρωτοβουλία δεν έχει επιπτώσεις, δεδομένου ότι οι αναφορές στις τροποποιήσεις που προσαρτώνται στη «μεγάλη απόφαση» δεν θα εισαγάγουν νέες υποχρεώσεις υποβολής έκθεσης ή άλλες διοικητικές υποχρεώσεις για τις επιχειρήσεις, συμπεριλαμβανομένων των ΜΜΕ. Αντιθέτως, στόχος είναι η μείωση του διοικητικού φόρτου, επειδή η εφαρμογή των εναρμονισμένων απαιτήσεων σε παγκόσμιο επίπεδο επιτρέπει στους κατασκευαστές να υποβάλουν τεκμηρίωση έγκρισης των συστημάτων και των κατασκευαστικών στοιχείων όχι μόνο στην ΕΕ αλλά και στις εξαγωγικές αγορές των συμβαλλόμενων μερών στη συμφωνία του 1958 που βρίσκονται εκτός της ΕΕ.
            
            
               Η πρόταση έχει ιδιαίτερα θετικό αντίκτυπο στην ανταγωνιστικότητα της αυτοκινητοβιομηχανίας της ΕΕ και στο διεθνές εμπόριο. Η αποδοχή διεθνώς εναρμονισμένων κανονισμών οχημάτων από τους εμπορικούς εταίρους της ΕΕ αναγνωρίζεται ως ο καλύτερος τρόπος για την άρση των μη δασμολογικών φραγμών στο εμπόριο και το άνοιγμα ή τη διεύρυνση της πρόσβασης επιχειρήσεων της ενωσιακής αυτοκινητοβιομηχανίας στην αγορά.
            
            
               •Θεμελιώδη δικαιώματα
            
            
               Η πρόταση δεν έχει επιπτώσεις στην προστασία των θεμελιωδών δικαιωμάτων.
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
         
         
            
               Η παρούσα πρωτοβουλία δεν έχει καμία δημοσιονομική επίπτωση.
            
            
               5.ΑΛΛΑ ΣTOIXΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               Άνευ αντικειμένου.
            
            
               •Επεξηγηματικά έγγραφα (για οδηγίες)
            
            
               Ανευ αντικειμένου
            
            
               •Αναλυτική επεξήγηση των ειδικότερων διατάξεων της πρότασης
            
            
               Η πρόταση καθορίζει τη θέση της Ένωσης στην ψηφοφορία για: 
            
            
               –τις προτάσεις τροποποιήσεων των κανονισμών του ΟΗΕ αριθ. 12, 14, 16, 17, 43, 44, 46, 48, 49, 110, 121, 129 και 134· 
            
            
               –τις προτάσεις τροποποιήσεων των παγκόσμιων τεχνικών κανονισμών αριθ. 6 και 15 του ΟΗΕ· 
            
            
               –τις προτάσεις τριών νέων κανονισμών του ΟΗΕ περί διεθνούς έγκρισης τύπου ολόκληρου οχήματος, περί συστημάτων κλήσης έκτακτης ανάγκης (AECS) και περί συστημάτων αγκύρωσης παιδικών καθισμάτων, αντίστοιχα·
            
            
               –την πρόταση νέου παγκόσμιου τεχνικού κανονισμού του ΟΗΕ για την ασφάλεια των ηλεκτρικών οχημάτων (EVS)·
            
            
               –την πρόταση νέου αμοιβαίου ψηφίσματος (M.R.3)στο πλαίσιο των συμφωνιών του 1958 και του 1998 σχετικά με την ποιότητα του αέρα εσωτερικών χώρων (VIAQ)· 
            
            
               –την πρόταση τροποποίησης των γενικών κατευθυντήριων γραμμών για τις κανονιστικές διαδικασίες του ΟΗΕ και τις μεταβατικές διατάξεις σε κανονισμούς του ΟΗΕ· και
            
            
               –την πρόταση τροποποίησης του εσωτερικού κανονισμού του WP.29. 
            
            
               2017/0262 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               σχετικά με τη θέση που πρόκειται να ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών των Ηνωμένων Εθνών αριθ. 12, 14, 16, 17, 43, 44, 46, 48, 49, 110, 121, 129 και 134, των παγκόσμιων τεχνικών κανονισμών των Ηνωμένων Εθνών αριθ. 6 και 15, του εσωτερικού κανονισμού του φόρουμ WP.29 και των γενικών κατευθυντήριων γραμμών των Ηνωμένων Εθνών για τις κανονιστικές διαδικασίες και τις μεταβατικές διατάξεις σε κανονισμούς των Ηνωμένων Εθνών, και όσον αφορά τις προτάσεις τριών νέων κανονισμών των Ηνωμένων Εθνών, έναν νέο παγκόσμιο τεχνικό κανονισμό των Ηνωμένων Εθνών καθώς και πρόταση για νέο αμοιβαίο ψήφισμα
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
         
         
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Με την απόφαση 97/836/ΕΚ του Συμβουλίου
                  1
               , η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΟΗΕ) σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»).
            
            
               (2)Με την απόφαση 2000/125/ΕΚ του Συμβουλίου
                  2
               , η Ένωση προσχώρησε στη συμφωνία για την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία»).
            
            
               (3)Η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου
                  3
                αντικατέστησε τα συστήματα έγκρισης των κρατών μελών με ενωσιακή διαδικασία έγκρισης και θέσπισε εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς που εκδόθηκαν δυνάμει της αναθεωρημένης συμφωνίας του 1958 («κανονισμοί Ηνωμένων Εθνών») στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της οδηγίας 2007/46/ΕΚ, οι κανονισμοί των Ηνωμένων Εθνών ενσωματώθηκαν όλο και περισσότερο στην ενωσιακή νομοθεσία.
            
            
               (4)Υπό το πρίσμα της εμπειρίας και των τεχνικών εξελίξεων, οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς των Ηνωμένων Εθνών αριθ. 12, 14, 16, 17, 43, 44, 46, 48, 49, 110, 121, 129 και 134, καθώς και από τους παγκόσμιους τεχνικούς κανονισμούς των Ηνωμένων Εθνών αριθ. 6 και 15 πρέπει να αναπροσαρμοστούν.
            
            
               (5)Για να διασφαλιστούν ενιαίες διατάξεις περί διεθνούς έγκρισης τύπου ολόκληρου οχήματος, περί συστημάτων κλήσης έκτακτης ανάγκης και περί συστημάτων αγκύρωσης παιδικών καθισμάτων, πρέπει να εκδοθεί πρόταση νέων κανονισμών για τα θέματα αυτά.
            
            
               (6)Για να διασφαλιστούν ενιαίες διατάξεις για την ασφάλεια των ηλεκτρικών οχημάτων πρέπει να εκδοθεί πρόταση νέου παγκόσμιου τεχνικού κανονισμού του ΟΗΕ.
            
            
               (7)Προκειμένου να καθοριστούν οι διατάξεις και μια εναρμονισμένη διαδικασία δοκιμής για τη μέτρηση των εκπομπών στο εσωτερικό των οχημάτων, λαμβάνοντας υπόψη τα υφιστάμενα πρότυπα, πρέπει να εκδοθεί πρόταση νέου αμοιβαίου ψηφίσματος (M.R.3) σχετικά με την ποιότητα του αέρα στο εσωτερικό των οχημάτων (VIAQ), στο πλαίσιο της αναθεωρημένης συμφωνίας του 1958 και της παράλληλης συμφωνίας.
            
            
               (8)Με σκοπό την αποσαφήνιση των διαδικασιών μετά την αναθεώρηση 3 της συμφωνίας της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές
                  4
               , τον εξορθολογισμό των μελλοντικών εργασιών στα επικουρικά όργανα του Παγκόσμιου Φόρουμ για την εναρμόνιση των κανονισμών οχημάτων (WP.29), την αποφυγή αποκλίσεων όσον αφορά την ερμηνεία, και την εξασφάλιση ορθής κανονιστικής πρακτικής, οι γενικές κατευθυντήριες γραμμές του ΟΗΕ για τις κανονιστικές διαδικασίες και τις μεταβατικές διατάξεις σε κανονισμούς του ΟΗΕ θα πρέπει να αντικατασταθούν. 
            
            
               (9)Για να δοθεί η δυνατότητα σε μη κυβερνητικές οργανώσεις χωρίς συμβουλευτικό καθεστώς στο Οικονομικό και Κοινωνικό Συμβούλιο των Ηνωμένων Εθνών να συμμετέχουν σε συνεδριάσεις του φόρουμ WP.29 με συμβουλευτικό ρόλο, ο εσωτερικός κανονισμός του WP.29 πρέπει να αναθεωρηθεί.
            
            
               (10)Είναι αναγκαίο να καθοριστεί η θέση που θα υιοθετηθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας, όσον αφορά την έγκριση των εν λόγω προτάσεων,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας κατά την περίοδο από τις 13 έως τις 17 Νοεμβρίου 2017 είναι να υπερψηφιστούν οι προτάσεις που παρατίθενται στο παράρτημα της παρούσας απόφασης.
            
            
               Άρθρο 2
            
            
               Η παρούσα απόφαση απευθύνεται στην Επιτροπή.
            
            
               Βρυξέλλες,
            
            
               
                     Για το Συμβούλιο
               
            
         
         
            
               
                     Ο Πρόεδρος
               
            
         
         
            
                  
                     (1)
                  Απόφαση 97/836/EK του Συμβουλίου, της 27ης Νοεμβρίου 1997, με σκοπό την προσχώρηση της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία 1958») ( ΕΕ L 346 της 17.12.1997, σ. 78).
               
               
                  
                     (2)
                  Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).
               
               
                  
                     (3)
                  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).
               
               
                  
                     (4)
                  Εγκρίθηκε εξ ονόματος της Ένωσης με την απόφαση (ΕΕ) 2016/1790 του Συμβουλίου, της 12ης Φεβρουαρίου 2016 (ΕΕ L 274 της 11.10.2016, σ. 2).
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 18.10.2017
            COM(2017) 602 final
            ΠΑΡΑΡΤΗΜΑ
            της
            πρότασης απόφασης του Συμβουλίου
            σχετικά με τη θέση που πρόκειται να ληφθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών των Ηνωμένων Εθνών αριθ. 12, 14, 16, 17, 43, 44, 46, 48, 49, 110, 121, 129 και 134, των παγκόσμιων τεχνικών κανονισμών των Ηνωμένων Εθνών αριθ. 6 και 15, του εσωτερικού κανονισμού του φόρουμ WP.29 και των γενικών κατευθυντήριων γραμμών των Ηνωμένων Εθνών για τις κανονιστικές διαδικασίες και τις μεταβατικές διατάξεις σε κανονισμούς των Ηνωμένων Εθνών, και όσον αφορά τις προτάσεις τριών νέων κανονισμών των Ηνωμένων Εθνών, έναν νέο παγκόσμιο τεχνικό κανονισμό των Ηνωμένων Εθνών καθώς και πρόταση για νέο αμοιβαίο ψήφισμα
            
               
         
         
            
               ΠΑΡΑΡΤΗΜΑ
            
            
               Σημείωση: Όλα τα έγγραφα που αναφέρονται στον παρακάτω πίνακα είναι διαθέσιμα στο κοινό στη διεύθυνση: 
            
            
               http://www.unece.org/trans/main/wp29/wp29wgs/wp29gen/gen2017.html
            
            
            
            
                     
                        Κανονισμός #
                     
                  
                  
                     
                        Τίτλος στοιχείου
                     
                  
                  
                     
                        Έγγραφο αναφοράς
                     
                  
               
                     
                        12
                     
                  
                  
                     
                        Πρόταση προσθήκης 5 στη σειρά τροποποιήσεων 04 του κανονισμού αριθ. 12 του ΟΗΕ (Μηχανισμός διεύθυνσης)
                     
                  
                  
                     
                        ECE/TRANS/WP.29/2017/118
                     
                  
               
                     
                        14
                     
                  
                  
                     
                        Πρόταση για τη σειρά τροποποιήσεων 08 του κανονισμού αριθ. 14 του ΟΗΕ (Αγκυρώσεις ζωνών ασφαλείας)
                     
                  
                  
                     
                        ECE/TRANS/WP.29/2017/119
                     
                  
               
                     
                        14
                     
                  
                  
                     
                        Πρόταση για τη σειρά τροποποιήσεων 08 του κανονισμού αριθ. 14 του ΟΗΕ (Αγκυρώσεις ζωνών ασφαλείας)
                     
                  
                  
                     
                        ECE/TRANS/WP.29/2017/128
                     
                  
               
                     
                        16
                     
                  
                  
                     
                        Πρόταση προσθήκης 10 στη σειρά τροποποιήσεων 06 και προσθήκη 2 στη σειρά τροποποιήσεων 07 του κανονισμού αριθ. 16 (Ζώνες ασφαλείας)
                     
                  
                  
                     
                        ECE/TRANS/WP.29/2017/120
                     
                  
               
                     
                        17
                     
                  
                  
                     
                        Πρόταση διορθωτικού 1 στην αναθεώρηση 5 του κανονισμού αριθ. 17 του ΟΗΕ (Αντοχή των καθισμάτων)
                     
                  
                  
                     
                        ECE/TRANS/WP.29/2017/121
                     
                  
               
                     
                        17
                     
                  
                  
                     
                        Πρόταση προσθήκης 4 στη σειρά τροποποιήσεων 08 του κανονισμού αριθ. 17 του ΟΗΕ (Αντοχή των καθισμάτων)
                     
                  
                  
                     
                        ECE/TRANS/WP.29/2017/122
                     
                  
               
                     
                        43
                     
                  
                  
                     
                        Πρόταση προσθήκης 6 στη σειρά τροποποιήσεων 01 του κανονισμού αριθ. 43 του ΟΗΕ (Υαλοπίνακες ασφαλείας)
                     
                  
                  
                     
                        ECE/TRANS/WP.29/2017/111
                     
                  
               
                     
                        43
                     
                  
                  
                     
                        Πρόταση διορθωτικού 6 στην αναθεώρηση 3 του κανονισμού αριθ. 43 του ΟΗΕ (Υαλοπίνακες ασφαλείας)
                     
                  
                  
                     
                        ECE/TRANS/WP.29/2017/112
                     
                  
               
                     
                        43
                     
                  
                  
                     
                        Πρόταση διορθωτικού 1 στην αναθεώρηση 4 του κανονισμού αριθ. 43 (Υαλοπίνακες ασφαλείας)
                     
                  
                  
                     
                        ECE/TRANS/WP.29/2017/117
                     
                  
               
                     
                        44
                     
                  
                  
                     
                        Πρόταση προσθήκης 13 στη σειρά τροποποιήσεων 04 του κανονισμού αριθ. 44 του ΟΗΕ (Συστήματα συγκράτησης παιδιών)
                     
                  
                  
                     
                        ECE/TRANS/WP.29/2017/123
                     
                  
               
                     
                        46
                     
                  
                  
                     
                        Πρόταση προσθήκης 5 στη σειρά τροποποιήσεων 04 του κανονισμού αριθ. 46 του ΟΗΕ (Συσκευές έμμεσης όρασης)
                     
                  
                  
                     
                        ECE/TRANS/WP.29/2017/113
                     
                  
               
                     
                        48
                     
                  
                  
                     
                        Πρόταση προσθήκης 10 στη σειρά τροποποιήσεων 06 του κανονισμού αριθ. 48 του ΟΗΕ (Εγκατάσταση διατάξεων φωτισμού και φωτεινών ενδείξεων)
                     
                  
                  
                     
                        ECE/TRANS/WP.29/2017/110
                     
                  
               
                     
                        49
                     
                  
                  
                     
                        Πρόταση προσθήκης 9 στη σειρά τροποποιήσεων 05 του κανονισμού αριθ. 49 του ΟΗΕ [Κινητήρες ανάφλεξης με συμπίεση και κινητήρες επιβαλλόμενης ανάφλεξης (φυσικού αερίου και υγραερίου)]
                     
                  
                  
                     
                        ECE/TRANS/WP.29/2017/129
                     
                  
               
                     
                        49
                     
                  
                  
                     
                        Πρόταση προσθήκης 5 στη σειρά τροποποιήσεων 06 του κανονισμού αριθ. 49 του ΟΗΕ [Κινητήρες ανάφλεξης με συμπίεση και κινητήρες επιβαλλόμενης ανάφλεξης (φυσικού αερίου και υγραερίου)]
                     
                  
                  
                     
                        ECE/TRANS/WP.29/2017/130
                     
                  
               
                     
                        110
                     
                  
                  
                     
                        Πρόταση προσθήκης 7 στη σειρά τροποποιήσεων 01 του κανονισμού αριθ. 110 του ΟΗΕ (Οχήματα CNG/LNG),
                     
                  
                  
                     
                        ECE/TRANS/WP.29/2017/114
                     
                  
               
                     
                        110
                     
                  
                  
                     
                        Πρόταση προσθήκης 1 στη σειρά τροποποιήσεων 02 του κανονισμού αριθ. 110 του ΟΗΕ (Οχήματα CNG/LNG),
                     
                  
                  
                     
                        ECE/TRANS/WP.29/2017/115
                     
                  
               
                     
                        121
                     
                  
                  
                     
                        Πρόταση προσθήκης 2 στη σειρά τροποποιήσεων 01 του κανονισμού αριθ. 121 του ΟΗΕ (Αναγνώριση των χειριστηρίων, των ενδεικτικών λυχνιών και των δεικτών)
                     
                  
                  
                     
                        ECE/TRANS/WP.29/2017/116
                     
                  
               
                     
                        129
                     
                  
                  
                     
                        Πρόταση προσθήκης 6 στον κανονισμό αριθ. 129 του ΟΗΕ (Βελτιωμένα συστήματα συγκράτησης παιδιού)
                     
                  
                  
                     
                        ECE/TRANS/WP.29/2017/124
                     
                  
               
                     
                        129
                     
                  
                  
                     
                        Πρόταση προσθήκης 3 στη σειρά τροποποιήσεων 01 του κανονισμού αριθ. 129 του ΟΗΕ (Βελτιωμένα συστήματα συγκράτησης παιδιών)
                     
                  
                  
                     
                        ECE/TRANS/WP.29/2017/125
                     
                  
               
                     
                        129
                     
                  
                  
                     
                        Πρόταση προσθήκης 2 στη σειρά τροποποιήσεων 02 του κανονισμού αριθ. 129 του ΟΗΕ (Βελτιωμένα συστήματα συγκράτησης παιδιών)
                     
                  
                  
                     
                        ECE/TRANS/WP.29/2017/126
                     
                  
               
                     
                        134
                     
                  
                  
                     
                        Πρόταση προσθήκης 3 στον κανονισμό αριθ. 134 του ΟΗΕ [Οχήματα υδρογόνου και κυψέλης καυσίμου (HFCV)]
                     
                  
                  
                     
                        ECE/TRANS/WP.29/2017/127
                     
                  
               
                     
                        Νέος κανονισμός του ΟΗΕ 0
                     
                  
                  
                     
                        Πρόταση νέου κανονισμού του ΟΗΕ αριθ. 0 περί διεθνούς έγκρισης τύπου ολόκληρου οχήματος
                     
                  
                  
                     
                        ECE/TRANS/WP.29/2017/108
                     
                  
               
                     
                        Νέος κανονισμός του ΟΗΕ
                     
                  
                  
                     
                        Πρόταση νέου κανονισμού του ΟΗΕ αριθ. ΧΧΧ περί συστημάτων κλήσης έκτακτης ανάγκης (AECS)
                     
                  
                  
                     
                        ECE/TRANS/WP.29/2017/132
                     
                  
               
                     
                        Νέος κανονισμός του ΟΗΕ
                     
                  
                  
                     
                        Πρόταση νέου κανονισμού του ΟΗΕ αριθ. ΧΧΧ περί συστημάτων αγκύρωσης ISOFIX, αγκυρώσεων άνω πρόσδεσης ISOFIX και καθισμάτων i-Size
                     
                  
                  
                     
                        ECE/TRANS/WP.29/2017/133
                     
                  
               
            
                     
                        GTR #
                     
                  
                  
                     
                        Τίτλος του θέματος της ημερήσιας διάταξης
                     
                  
                  
                     
                        Έγγραφο αναφοράς
                     
                  
               
                     
                        UN GTR (νέο)
                     
                  
                  
                     
                        Πρόταση νέου παγκόσμιου τεχνικού κανονισμού του ΟΗΕ για την ασφάλεια των ηλεκτρικών οχημάτων (EVS)·
                     
                  
                  
                     
                        ECE/TRANS/WP.29/2017/138
                     
                  
               
                     
                        UN GTR 15
                     
                  
                  
                     
                        Πρόταση για την τροποποίηση 3 του παγκόσμιου τεχνικού κανονισμού αριθ. 15 του ΟΗΕ [Παγκοσμίως εναρμονισμένες δοκιμές για ελαφρά οχήματα (WLTP)]
                     
                  
                  
                     
                        ECE/TRANS/WP.29/2017/140
                     
                  
               
                     
                        UN GTR 6
                     
                  
                  
                     
                        Πρόταση διορθωτικού 2 στον παγκόσμιο τεχνικό κανονισμό αριθ. 6 του ΟΗΕ (Υαλοπίνακες ασφαλείας)
                     
                  
                  
                     
                        ECE/TRANS/WP.29/2017/142
                     
                  
               
            
                     
                        Στοιχείο
                     
                  
                  
                     
                        Τίτλος του θέματος της ημερήσιας διάταξης
                     
                  
                  
                     
                        Έγγραφο αναφοράς
                     
                  
               
                     
                        UN M.R.3
                     
                  
                  
                     
                        Πρόταση νέου αμοιβαίου ψηφίσματος (M.R.3)στο πλαίσιο των συμφωνιών του 1958 και του 1998 σχετικά με την ποιότητα του αέρα εσωτερικών χώρων (VIAQ)
                     
                  
                  
                     
                        ECE/TRANS/WP.29/2017/136
                     
                  
               
                     
                        Γενικές κατευθυντήριες γραμμές του ΟΗΕ
                     
                  
                  
                     
                        Σχέδιο γενικών κατευθυντήριων γραμμών των Ηνωμένων Εθνών για τις κανονιστικές διαδικασίες και τις μεταβατικές διατάξεις σε κανονισμούς του ΟΗΕ
                     
                  
                  
                     
                        ECE/TRANS/WP.29/2017/107 & /107/Corr.1 & /107/Add.1
                     
                  
               
                     
                        Εσωτερικός κανονισμός του WP.29
                     
                  
                  
                     
                        Πρόταση τροποποιήσεων του εσωτερικού κανονισμού του WP.29.
                     
                  
                  
                     
                        ECE/TRANS/WP.29/2017/137